CELEX: 32019Y1011(01)
Language: mt
Date: 2019-07-30 00:00:00
Title: Deċiżjoni Tal-Bord Ewropew Dwar Ir-Riskju Sistemiku tat-30 ta’ Lulju 2019 dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku (BERS/2019/17)2019/C 344/03

11.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 344/3
               
            
         DEĊIŻJONI TAL-BORD EWROPEW DWAR IR-RISKJU SISTEMIKU
         tat-30 ta’ Lulju 2019
         dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku (BERS/2019/17)
         (2019/C 344/03)
         IL-BORD ĠENERALI TAL-BORD EWROPEW DWAR IR-RISKJU SISTEMIKU,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 1092/2010 tal-Parlament Ewropew u tal-Kunsill tal-24 ta’ Novembru 2010 dwar is-sorveljanza makroprudenzjali fl-Unjoni Ewropea tas-sistema finanzjarja u li jistabbilixxi Bord Ewropew dwar ir-Riskju Sistemiku (1),
         Wara li kkunsidra r-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (2), u b’mod partikolari l-Artikolu 43 tiegħu.
         Wara li kkunsidra d-Deċiżjoni BERS/2012/1 tal-Bord Ewropew dwar ir-Riskju Sistemiku tat-13 ta’ Lulju 2012 li timplimenta regoli dwar il-protezzjoni tad-data fi ħdan il-Bord Ewropew dwar ir-Riskju Sistemiku (3), u b’mod partikolari l-Artikolu 3 tagħha,
         Billi:
         
                     (1)
                  
                  
                     Fil-31 ta’ Awwissu 2018, il-Bord Ġenerali tal-Bord Ewropew dwar ir-Riskju Sistemiku (BERS) adotta d-Deċiżjoni BERS/2018/6 tal-Bord Ewropew dwar ir-Riskju Sistemiku (4), li ħatar lis-Sinjura Barbara Eggl bħala Uffiċjal għall-Protezzjoni tad-Data (DPO) tal-BERS għat-tieni terminu tal-kariga, sal-14 ta’ Mejju 2020.
                  
               
                     (2)
                  
                  
                     Fuq talba tas-Sinjura Eggl, it-tieni terminu tal-kariga tagħha ser jintemm fil-31 ta’ Lulju 2019. Għaldaqstant jeħtieġ li jinħatar is-suċċessur tagħha bħala DPO tal-BERS mill-1 ta’ Awwissu 2019.
                  
               
                     (3)
                  
                  
                     B’mod konformi mal-Artikolu 43(2) tar-Regolament (UE) 2018/1725, id-DPO tal-Bank Ċentrali Ewropew (BĊE) attwalment jaġixxi wkoll bħala DPO tal-BERS.
                  
               
                     (4)
                  
                  
                     Fid-19 ta’ Marzu 2019, il-Bord Eżekuttiv tal-BĊE ħatar lis-Sinjura Evanthia Chatziliasi biex tieħu post is-Sinjura Barbara Eggl bħala d-DPO tal-BĊE għal terminu ta’ ħames snin li jibda fl-1 ta’ Awwissu 2019,
                  
               ADOTTA DIN ID-DEĊIŻJONI:
         
            Artikolu 1
            Ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku
            Is-Sinjura Evanthia Chatziliasi hija maħtura bħala l-Uffiċjal għall-Protezzjoni tad-Dejta (DPO) tal-Bord Ewropew dwar ir-Riskju Sistemiku b’effett mill-1 ta’ Awwissu 2019 sal-31 ta’ Lulju 2024, fil-kapaċità tagħha bħala membru tal-persunal u DPO tal-Bank Ċentrali Ewropew.
         
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fil-31 ta’ Lulju 2019.
         
         
            Magħmul fi Frankfurt am Main, it-30 ta’ Lulju 2019.
            
               
                  Kap tas-Segretarjat tal-BERS,
               
               
                  f’isem il-Bord Ġenerali tal-BERS.
               
               Francesco MAZZAFERRO
            
         
         
            (1)  ĠU L 331, 15.12.2010, p. 1.
         
            (2)  ĠU L 295, 21.11.2018, p. 39.
         
            (3)  ĠU C 286, 22.9.2012, p. 16.
         
            (4)  Deċiżjoni BERS/2018/6 tal-Bord Ewropew dwar ir-Riskju Sistemiku tal-31 ta’ Awwissu 2018 dwar il-ħatra ta’ Uffiċjal għall-Protezzjoni tad-Data tal-Bord Ewropew dwar ir-Riskju Sistemiku (ĠU C 347, 28.9.2018, p. 3).